**Badi Batchelor** (fødd **Karen-Sofie Kristiansen** i 1941) er ein norsk moteteiknar og tekstilkunstnar frå Stokmarknes i Nordland. Ho vart kjend på 70- og 80-talet for å kombinere tradisjonelle husflidteknikkar med det aktuelle moteuttrykket i tida. Batchelor har skapt og bidratt til fleire verk som er på utstilling i blant anna Tekstilindustrimuseet og Nasjonalmuseet. Ho held til og er næringsdrivande i Son i Vestby kommune i Akershus.

Bakgrunn
--------

Batchelor har utdanning frå Statens håndverks- og kunstindustriskole. Som moteteiknar har Batchelor særleg markert gjennom samarbeidet sitt med tekstildesignaren Kristi Skintveit frå og med 1967. Batchelor og Skintveit var i denne perioden tilslutta vevestova til Brukskunstorganisasjonen PLUS i Gamlebyen i Fredrikstad. På bakgrunn av blant anna ein kolleksjon av modellar som Skintveit utvikla i samarbeid med Batchelor, vann ho Lunningprisen i 1967. I denne perioden bidrog tekstilkunstnarane hjå PLUS til at Fredrikstad stod sentralt i norsk moteverd. I 1968 opna Batchelor verkstad og butikk i lokala til PLUS saman med Kirsti Skintveit. Etter ei rettsleg konflikt om leigekontrakt og andre interne stridar i organisasjonen forlet dei PLUS i 1969 og etablerte seg i nye lokale i Spinnerigården i Son. Her etablerte fleire brukskunstnarar frå PLUS og andre stader seg, og bruke bygget som arbeidslokale og bustad.

Frå 1969 fram til 1990-talet dreiv Batchelor strikkeverkstad i Spinnerigården ilag med ektemannen Michael. Her vart det produsert strikka kjolar, jakker og andre tekstilvarer. Denne produksjonen vart landskjend for sitt særpreg, og var til sals hjå forhandlarar i heile Noreg og i utlandet. Batchelor-paret fekk i 1978 Fortidsminneforeningen sin pris for restaureringsarbeidet sitt i Spinnerigården. Etter at ekteparet selde Spinnerigården, tok dei over Woldegården i Son. Batchelor dreiv butikk i Drøbak fram til 2004, og har sidan flytta verksemda si tilbake til Son.

Kjelder
-------

1. 1 2 3 4 5  *Son leksikon*. Son: Vestby historielag. 2002. s. 19, 353, 410. ISBN 8299165555.
2. ↑  *Magasinet for alle*. Oslo. 1967. s. 6, 46.
3. ↑  «Batchelor, Badi», *digitaltmuseum.org*, henta 26. oktober 2021
4. ↑  «Badi Batchelor, Klesdesigner», *Nasjonalmuseet* (på norsk bokmål), henta 26. oktober 2021
5. ↑  Solstad, Martin (05.12.2007). «Kunstsuksess i Binggården». *Fredriksstad Blad*.
6. ↑  Alfsen, Glenny (20. februar 2017). «Kristi Skintveit». *Norsk kunstnerleksikon* (på norsk bokmål).
7. ↑  Skjerven, Astrid (2001). *Goodwill for Scandinavian Design: Lunningprisen 1951-70*. Det historisk-filosofiske fakultet, Universitetet i Oslo. s. 245.
8. 1 2  *Et PLUS i norsk designhistorie: Brukskunstorganisasjonen PLUS 1958-1978*. Nasjonalmuseet for kunst, arkitektur og design. 2008. s. 18, 101-104. ISBN 9788281540323.
9. ↑  Boman, Per (2017). *Per Tannum: Fra askeladd til ridder*. s. 167, 185-187. ISBN 9788230335147.
10. 1 2  *Aktuell*. Oslo: Ukebladet aktuell. 1971. s. 19-21.
11. ↑  «A-Magasinet 1969.05.24». Norge; Oslo. 1969. s. 16-17.
12. ↑  Eklund, Terje (08.05.1973). «Strikkemoter for hele verden fra Son». *Verdens Gang*.
13. ↑  «Føler seg presset til å stenge». *Akershus Amtstidende* (Norge, Viken, Frogn). 12.01.2004. s. 8-9.

|  |  |
| --- | --- |
| Autoritetsdata | 
* KulturNav

 |